Z A P I S N I K
30. sjednice Vijeća Mjesnog odbora „Kralj Zvonimir“, održane u četvrtak, 21. ožujka  2024. s početkom u 18:00 sati u prostorijama Mjesnog odbora „Kralj Zvonimir“, Ulica kralja Zvonimira 48

Nazočni članovi Vijeća: Marija Krnić, Sven Gale, Vesna Henigman, Tomislav Jurkić, Jakša Baždar i Neven Saks 

Predsjednica Vijeća Mjesnog odbora „Kralj Zvonimir“ otvara sjednicu i pozdravlja sve prisutne. Utvrđuje da je na sjednici nazočno 6 od ukupno 7 članova Vijeća Mjesnog odbora „Kralj Zvonimir“ te konstatira da su ispunjeni svi uvjeti za raspravljanje i odlučivanje.

Predsjednica Vijeća daje na glasanje Zapisnik s 29. sjednice. Zapisnik je jednoglasno prihvaćen. 

Vijeće jednoglasno donosi;

DNEVNI RED:

1. [bookmark: _Hlk115087749]Asfalterski program Plana Malih komunalnih akcija Vijeća Mjesnog odbora „Kralj Zvonimir“ za 2024. godinu, donošenje zaključka
2. Prijedlog Odluke o izradi Urbanističkog plana uređenja Trga bana Jelačića – Petrinjska  - Amruševa – Trg N. Š. Zrinskoga – Praška, mišljenje, daje se
3. Pitanja, prijedlozi i obavijesti


Ad. 1. Asfalterski program Plana Malih komunalnih akcija Vijeća Mjesnog odbora „Kralj Zvonimir“ za 2024. godinu, donošenje zaključka

Predsjednica Vijeća otvara raspravu.
U raspravi sudjeluju svi članovi Vijeća.

Predsjednica predlaže da u asfalterski program za 2024. godinu ponovo uvrstimo Širolonu ulicu od broja 7 do križanja s Ulicom Crvenog križa jer su se stekli uvjeti za početak radova. Riječ je o prijedlogu koji je bio predložen 2021. no tada nije realiziran.

Tomislav Jurkić postavlja pitanje da li su se u Mjesnom odboru „Mimara“ završili radovi zbog kojih se MO „Kralj Zvonimir“ odrekao sredstava iz asfalterskog programa za 2021. godinu te traži odgovor za slijedeću sjednicu.
Također predlaže da se u sklopu asfalterskog  programa kompletno asfaltira južni kolnik Ulice kralja Zvonimira od Stančićeve do Heinzlove ulice.
Predsjednica smatra da sanacija Zvonimirove spada u program građenja i predlaže da MO donese dva odvojena zaključka.


Vijeće nakon rasprave jednoglasno donosi 
Ad. 1.1.
Z A K L J U Č A K
o asfalterskom programu Plana malih komunalnih akcija Vijeća Mjesnog odbora „Kralj Zvonimir“ za 2024.
1. Vijeće Mjesnog odbora „Kralj Zvonimir“ je sukladno s raspoloživim sredstvima mjesnog odbora iz Plana malih komunalnih akcija za 2024. donijelo svoj prioritet asfalterskog programa:

· asfaltiranje Ulice Stjepana Širole od broja 7 do križanja s Ulicom Crvenog križa

2. Ovaj Zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad. 1.2.

Vijeće nakon rasprave jednoglasno donosi 

Z A K L J U Č A K
o prijedlogu izmjena Programa građenja komunalne infrastrukture na području Grada Zagreba u 2024.
1. Vijeće Mjesnog odbora „Kralj Zvonimir“ predlaže uvrštenje rekonstrukcije južnog kolnika 
Zvonimirove ulice od Ulice Marka Stančića do Ulice Vjekoslava Heinzela.
2.   Ovaj se Zaključak dostavlja Vijeću Gradske četvrti Donji grad.

Ad. 2. Prijedlog Odluke o izradi Urbanističkog plana uređenja Trga bana Jelačića – Petrinjska  - Amruševa – Trg N. Š. Zrinskoga – Praška, mišljenje, daje se

Židovska općina Zagreb, Palmotićeva ulica 16, iskazala je interes za pokretanje projekta Sinagoga u Praškoj ulici na lokaciji koja se nalazi, unutar utvrđene obveze izrade Urbanističkog plana uređenja Trg bana Jelačića – Petrinjska – Amruševa – Trg N. Š. Zrinskoga – Praška (u daljnjem tekstu: Plan), sukladno članku 59. Odluke o donošenju GUP-a grada Zagreba. U svrhu navedene realizacije, a prema programskim smjernicama iz Odluke o donošenju GUP-a grada Zagreba, pokrenuta je izrada Plana.

Predsjednica Vijeća otvara raspravu.
U raspravi sudjeluju svi članovi Vijeća.

Vijeće, nakon rasprave sa pet glasova za (Marija Krnić, Sven Gale, Vesna Henigman, Jakša Baždar i Neven Saks) i jednim suzdržanim glasom (Tomislav Jurkić) donosi sljedeći

Z A K L J U Č A K
o Prijedlogu Odluke o izradi Urbanističkog plana uređenja Trga bana Jelačića – Petrinjska  - Amruševa – Trg N. Š. Zrinskoga – Praška

1. Vijeće Mjesnog odbora „Kralj Zvonimir“ daje pozitivno mišljenje o Prijedlogu Odluke o izradi Urbanističkog plana uređenja Trga bana Jelačića – Petrinjska  - Amruševa – Trg N. Š. Zrinskoga – Praška

2. Ovaj se Zaključak dostavlja Vijeću Gradske četvrti Donji grad.




Ad. 3. Pitanja, prijedlozi i obavijesti
[bookmark: _heading=h.gjdgxs]Sjednica je završila u 18:30
Zapisnik vodila:
Vesna Henigman


KLASA: 024-08/24-003/646
URBROJ: 251-13-11-1/004-24-2
Zagreb, 21. ožujka 2024.

[bookmark: _GoBack]Marija Krnić, v.r.


Izvješće od glasanju na 30. sjednici, 21.03.2024.

